EkBass/fiwiki-20250220-pages-articles huggingface dataset:
Silva Lillrank

Silva Ilona Lillrank (s. 1973 Espoo) on suomalainen ääninäyttelijä ja laulaja, joka on ääninäytellyt ohjelmissa Kaapo, Maalaishiiri ja kaupunkihiiri, Maikki ja pelottava Pontso ja Barbapapa.https://vaski.finna.fi/Record/vaski.489996 Hän kuului Fork-yhtyeen alkuperäiseen kokoonpanoon,https://www.ess.fi/uutiset/kulttuurijaviihde/art2358938 jossa hänen taiteilijanimensä oli Ms. Diamond Evergreen. Silva Lillrankin serkku on Fröbelin Palikoiden muusikko ja näyttelijä Mats Lillrank. Lillrank oli mukana FST:n kulttisarjassa "16" vuonna 1993 ja lauloi klassikkobiisin "Håll i dej". == Dubbaukset == == Lähteet == Luokka:Suomalaiset ääninäyttelijät Luokka:Suomalaiset laulajat Luokka:Vuonna 1973 syntyneet Luokka:Elävät henkilöt
Philip Bliss

Philip Paul Bliss (9. heinäkuuta 1838 Pennsylvania – 29. joulukuuta 1876 Ohio) oli yhdysvaltalainen säveltäjä, laulaja ja evankelista. Blissin esi-isät olivat muuttaneet Amerikkaan 1600-luvulla Englannista, jossa he olivat kokeneet uskonvainoja. Jo lapsena hän oli musikaalinen. 14-vuotiaana hän koki uskonnollisen heräämisen. 19-vuotiaana hän pääsi musiikkikouluun ja valmistui musiikinopettajaksi samalla kun hän toimi pyhäkoulunopettajana. Vuodesta 1870 hän toimi kongregationalistisen seurakunnan musiikinjohtajana Chicagossa. Blissin yhteydet tunnettuun herätyssaarnaajaan Dwight L. Moodyyn saivat aikaan sen, että Blissistä tuli niin sanottu laulajaevankelista. Hän kirjoittikin lauluja pyhäkouluja ja evankelioimiskokouksia varten. Hän kiersi paikkakunnalta toiselle ja julisti evankeliumia laulaen ja hänen vaimonsa toimi säestäjänä. Hän kirjoitti paljon lauluja ja virsiä, joita on jonkin verran myös suomennettu. Bliss kuoli rautatieonnettomuudessa 38-vuotiaana. == Blissin lauluja suomenkielisissä virsi- ja laulukirjoissa == Suomen evankelis- luterilaisen kirkon virsikirja * 603 Isä, Jumala, nyt katso maamme puoleen (Sanat Helena Shuuladu 1976) Sävelmä Philip Ph. Bliss Ruotsin kirkon virsikirja * 148 Jeesus nousi haudastansa (Hallelujah, "He is risen!", suom. Anna-Mari Kaskinen 1997) * 281 Oi, lahjoita nöyryyttä, lempeyttä (More holiness give me, suom. William Snell 1968, uud suom. Niilo Rauhala 1998) * 741 Isä, Jumala, nyt katso maamme puoleen (Sanat Helena Shuuladu 1976) Sävelmä Philip Ph. Bliss Hengellinen laulukirja * 10 Laula minulle uudestaan * 117 Väistyi yö * 196 Kirkkahasti armo Herran * 342 Jo nään täällä Herrani kirkkauden * 528 Nyt ylistykseen yhdymme Siionin kannel * 184 Velka on poissa (Suom. Olli Vuorinen 1876, uud. Lauri Thurén) Hengellisiä lauluja ja virsiä * 58 Kristus on noussut, kuoleman voitti * 371 Ah, jospa ei mitään oisi (Teksti Georgiana Taylors) * 384 Isän rakkaus ain loistaa Seurakunta laulaa * 160 Jeesus nousi haudastansa (Hallelujah, "He is risen!", suom. Anna-Mari Kaskinen 1997) *246 Kun rauhasi virtaa (Sanat Horatio G. Spaffordː When peace,like a river, sävelmä Philip Ph. Bliss) * 253 Sinut nähdä saanko kerran (Suom. tuntematon) * 360 Matkan kestäessä katso Jeesukseen (Suom. Joel Niinistö) * 404 Isän rakkaus luo aina (Brightly beams our Father's mercy, suom. tuntematon, uud. Olavi Rouhe) == Lähteet == Luokka:Yhdysvaltalaiset evankelistat Luokka:Yhdysvaltalaiset laulajat Luokka:Yhdysvaltalaiset laulaja- lauluntekijät Luokka:Yhdysvaltalaiset virsirunoilijat Luokka:Vuonna 1838 syntyneet Luokka:Vuonna 1876 kuolleet
Viherpeipot

Viherpeipot (Chloris) on peippojen (Fringillidae) heimoon kuuluva pienten varpuslintujen suku. Viherpeipot on aiemmin luettu tiklien (Carduelis) sukuun. == Lajit == Sukuun kuuluu seuraavat 5 lajia: * Kiinanvihervarpunen (Chloris ambigua) * Viherpeippo (Chloris chloris) * Idänviherpeippo (Chloris sinica) * Vietnaminvihervarpunen (Chloris monguilloti) * Aasianvihervarpunen (Chloris spinoides) * †Chloris triasi (fossiili) * †Chloris aurelioi (fossiili) Luokka:Peipot
Suomen urheilu 1934

Suomen urheilu 1934 käsittelee vuoden 1934 merkittäviä uutisia ja tapahtumia suomalaisessa urheilussa. == Jalkapallo == * Suomen maajoukkue pelasi seitsemän virallista maaottelua, joista se voitti kolme: heinäkuussa Helsingin Pallokentällä Tanskan 2–1, elokuussa Tallinnassa virolaisen jalkapalloilun 25-vuotisjuhlassa Unkarin amatöörijoukkueen 4–3 ja syyskuussa Pallokentällä Ruotsin 5–4. Tasapelin lukemin 1–1 Suomi pelasi Tallinnassa Viron ja Riiassa Latvian kanssa. Lauri Taipale teki yhteensä kolme maalia kolmessa peräkkäisessä maaottelussa, ja Aulis Koponen ja Nuutti Lindgren tekivät kumpikin kaksi maalia voitokkaassa Ruotsi-ottelussa. * Suomen-mestaruuden voitti Helsingin Palloseura, hopeaa sai Helsingin IFK ja pronssille sijoittui Helsingin Toverit.Pihlaja, s. 201 == Jääkiekko == * Suomen-mestaruuden voitti Helsingfors Skridskoklubb, hopeaa sai Helsingin Palloseura ja pronssille sijoittui Tampereen Ilves.Pihlaja, s. 256 == Jääpallo == * Suomen maajoukkue voitti helmikuussa Helsingissä Ruotsin 3–0 ja maaliskuussa Porvoossa Viron 6–3. * Suomen-mestaruuden voitti Helsingin IFK, hopeaa sai Viipurin Palloseura ja pronssille sijoittui Viipurin Sudet.Pihlaja, s. 269 == Yleisurheilu == * Miesten Euroopan-mestaruuskilpailuissa 7.–9.9. Torinossa, Italiassa Suomi saavutti viisi kultamitalia, neljä hopeaa ja neljä pronssia ja sijoittui mitalitilastossa toiseksi. Ilmari Salminen voitti kultaa 10 000 metrin juoksussa, Armas Toivonen maratonilla, Kalevi Kotkas korkeushypyssä, Ville Pörhölä moukarinheitossa ja Matti Järvinen keihäänheitossa maailmanennätystuloksella 76,66. Hopeamitalisteja olivat Arvo Askola 10 000 metrin juoksussa, Akilles Järvinen 400 metrin aitajuoksussa, Risto Kuntsi kuulantyönnössä ja Matti Sippala keihäänheitossa. Pronssia saivat Ilmari Salminen 5 000 metrin juoksussa, Veikko Peräsalo korkeushypyssä, John Lindroth seiväshypyssä ja Onni Rajasaari kolmiloikassa. == Lähteet == * === Viitteet === Luokka:Vuoden 1934 urheilu 1934
Down by the Jetty

Down by the Jetty on brittiyhtye Dr. Feelgoodin esikoisalbumi vuodelta 1975. == Kappaleet == # # # # # # # # # # # # # == Arvostelut == * AllMusic: AllMusic review Viitattu 20.3.2019. == Lähteet == Luokka:Vuoden 1975 albumit Luokka:Dr. Feelgoodin albumit
Kultaperävireo

Kultaperävireo (Erpornis zantholeuca) eli aiemmalta nimeltään kultaperätimali on vireoiden (Vireonidae) heimoon kuuluva lintulaji. Se on sukunsa Erpornis ainoa laji. == Esiintyminen == Kultaperävireota tavataan Etelä-, Itä- ja Kaakkois-Aasiasta. Lajin uhanalaisuusluokitus on Kansainvälisen luonnonsuojeluliiton mukaan elinvoimainen. == Lähteet == Luokka:Vireot
Malpractice

Malpractice on brittiyhtye Dr. Feelgoodin toinen albumi vuodelta 1975. == Kappaleet == # # # # # # # # # # # == Arvostelut == * AllMusic: AllMusic review Viitattu 20.3.2019. == Lähteet == Luokka:Vuoden 1975 albumit Luokka:Dr. Feelgoodin albumit
Villanden

Villanden on norjalaisen folk metal -yhtyeen Trollfestin kolmas studioalbumi. == Kappaleet == # # # # # # # # # # # == Muusikot == * Jostein – laulu * John Espen Sagstad – soolokitara, kitara * Eirik Renton – rummut * Manskow – accordion, banjo * Per Spelemann – soolokitara, kitara * Psychotroll – basso, koskettimet == Arvostelut == * Allmusic: == Lähteet == ==Aiheesta muualla== * * Luokka:Vuoden 2009 albumit Luokka:Norjalaiset folk metal -albumit
Folke Landgrén

Lars Folke Landgrén (14. lokakuuta 1890 Maarianhamina – 2. joulukuuta 1962 HelsinkiKuolleita. Helsingin Sanomat, 6.12.1962, s. 9.) oli asessori, arkistonhoitaja ja sukututkija. ==Henkilöhistoria== Folke Landgrénin vanhemmat olivat asessori Lars Alexander Landgrén ja Aina Sofia Nyström. Hänen ensimmäinen puolisonsa 1914–1942 oli Helga Amalia Jaatinen ja toinen vuodesta 1950 Birgitta Maria Burgman. Landgrén tuli ylioppilaaksi 1908 ja toimi Helsingin raastuvanoikeuden arkistonhoitajana 1915–1917 ja 1920–1958. Maistraatin kirjaajana hän työskenteli 1918–1920. Landgrén oli vaaliasiain esittelijä Helsingissä 1908–1948, hoitaen kaikki kunnalliset ja valtiolliset vaalit kaupungissa. Vuonna 1958 asessorin arvonimen saanut Landgrén oli Suomen Sukututkimusseuran tutkijajäsen vuodesta 1947. ==Julkaisuja== * Åbo gymnasium 1828-1872, 1919, Robert Tigerstedt, Folke Landgrén * Finländsk släktkalender 1, 1920 * Nyländska avdelningens matrikel 1869–1900, 1932 * Åbo gymnasii matrikel: ånyo upprättad, 1944 * En liten lärarinna : min mors liv, 1944 * Släkterna Jaatinen, 1947 * Släkterna Utter, 1952 ==Lähteet== Luokka:Suomalaiset arkistonhoitajat Luokka: Suomalaiset virkamiehet Luokka: Suomalaiset sukututkijat Luokka: Suomalaiset tietokirjailijat Luokka:Vuonna 1890 syntyneet Luokka:Vuonna 1962 kuolleet
Vöner

Vöner on kasviproteiinivalmiste, joka valmistetaan vehnäproteiinista. Se on suomalainen tuotemerkki, vegaaninen vastine kebablihalle. Tiettävästi vegaaninen kebab on kehitetty alun perin Berliinissä, perinteisen lihasta valmistetun dönerin kotikaupungissa. == Vönerin kehitys == Helsinkiläinen ravintoloitsija Siva Parlar alkoi kehittää omaa kasvispohjaisen ”kebabin” reseptiä ravintolakeittiössään vuonna 2016. Viisi kuukautta kestäneen kehitystyön jälkeen Parlar alkoi etsiä sopivaa tehdasta, joka voisi alkaa valmistaa tuotetta. Tuote tuli markkinoille huhtikuussa 2017. Siva Parlar kehitti Vönerin eli vegaanisen dönerin alun perin oman ravintolansa tarpeisiin. === Vastaanotto === Vöneriä alettiin myydä kaupoissa joulusesongin 2017 aikaan. Puoli vuotta myöhemmin, Vöneriä sai Suomesta 15 eri kaupungista, yli 60 ravintolasta. Vöner palkittiin VegeAwards 2019 -tapahtumassa vuoden parhaaksi kasvisproteiiniksi. Vöner voitti maaliskuussa 2019 Ilta-Sanomien makutestin, jossa vertailtiin erilaisia lihan korvikkeita. === Ravintoarvot === ;per 100 g * Energiaa 971 kj/232 kcal * rasvaa 10,1 g ** josta tyydyttyneitä 0,62 g * hiilihydraattia 5,25 g ** josta sokereita 0,62 g * proteiinia 32,1 g * suolaa 1,83 g == Lähteet == Luokka:Lihan korvikkeet
Systema Naturae

Systema Naturae (alun perin ligatuurin kanssa Systema Naturæ) on vuonna 1735 ilmestynyt Carl von Linnén teos ja hänen tärkeimpiä teoksiaan. Teoksessa esitellään Linnén taksonomialuokittelu. == Sisällys == Systema Naturaesta otettiin useita painoksia. Kirja on latinankielinen. Se sisältää noin 10 000 lajin tieteellisen luokittelun. Ensimmäisessä painoksessa oli vain 11 suurta sivua, mutta 12. painos sisältää noin 2 400 pienempikokoista sivua. Kirjan viimeiseksi painokseksi jäi Leipzigissa vuonna 1793 painettu 13. painos. Luokka:Kirjat kasvitieteestä Luokka:Vuoden 1735 kirjat
Riisiviini

Riisiviini on riisistä käyttämällä valmistettava alkoholijuoma. Se on suosittua Itä-Aasian maissa kuten Japanissa, Kiinassa, Vietnamissa ja Koreassa. Riisiviiniä käytetään Itä-Aasiassa paljon ruoan valmistuksessa. Käymisessä riisin tärkkelys muuttuu ensin sokereiksi. Riisiviini voi olla makeaa tai kuivaa. Sen maku on rypäleviiniin ja olueen verrattuna kevyt ja pehmeä. Riisiviinin alkoholipitoisuus voi olla jopa 25 prosenttia. Riisiviinin väri vaihtelee läpinäkyvästä tai hiukan kellertävästä sameaan tai voimakkaan ruskeaan. Japanilainen sake määritellään usein riisiviiniksi, mutta sake on maultaan muita riisiviinejä paljon hienostuneempaa. ==Lähteet== == Aiheesta muualla == Luokka:Aasialaiset juomat Luokka:Käymisteitse valmistetut alkoholijuomat Luokka:Riisi
Jacob Levy

Jacob Levy (1856–1891) oli Lontoossa työskennellyt teurastaja, jota on epäilty Viiltäjä-Jackiksi. Levyllä oli pahoja mielenterveysongelmia ja väkivaltarikostaustaa. Jacob Levy asui yleensä Middlesex Streetillä Aldgaten/Whitecapelin seuduilla. Näin Levyn koti oli murha-alueen ytimessä. Vuonna 1886 hän joutui väkivaltaisuuden takia vankeuteen, mutta siirrettiinkin mielisairaalaan. Levy muuttui väkivaltaiseksi ja liiketoiminta alkoi kärsiä tästä. Levyn vaimo kertoi miehensä käyttäytyvän oudosti ja vaeltelevan öisin Lontoon kadulla. Vuonna 1890 hän joutui mielisairaalaan. Levy kuoli kupan aiheuttamaan aivosairauteen vuonna 1891 sairaalassa. == Lähteet == Luokka:Viiltäjä-Jack-epäillyt Luokka:Vuonna 1856 syntyneet Luokka:Vuonna 1891 kuolleet
Ingaevonit

Ingaevonit tai ingvaeonit oli pohjoisten germaaniheimojen yhteisnimitys, joka esiintyy Tacituksen teoksessa Germania.Tacitus 2018, s. 22 ja 172 Plinius kertoo teoksessaan Naturalis historia, että ingaevoneihin lukeutuivat kimbrit, teutonit ja khaukit. == Lähteet == *Tacitus: Germania. Suomentanut ja selitykset laatinut Tuomo Pekkanen. Gaudeamus, 2018. ISBN 978-952-495-490-7 === Viitteet === Luokka:Germaaninen mytologia Luokka:Germaaniheimot Luokka:Pohjanmeren historia
Herminonit

Herminonit oli Germanian sisämaan heimojen yhteisnimitys, joka esiintyy Tacituksen teoksessa Germania.Tacitus 2018, s. 22 ja 172 Plinius kertoo teoksessaan Naturalis historia, että herminoneihin lukeutuivat sveebit, hermunduurit, khattit ja keruskit. == Lähteet == *Tacitus: Germania. Suomentanut ja selitykset laatinut Tuomo Pekkanen. Gaudeamus, 2018. ISBN 978-952-495-490-7 === Viitteet === Luokka:Germaaninen mytologia Luokka:Germaaniheimot
Istaevonit

Istaevonit tai istvaeonit oli läntisten germaaniheimojen yhteisnimitys, joka esiintyy Tacituksen teoksessa Germania.Tacitus 2018, s. 22 ja 172 Plinius kertoo teoksessaan Naturalis historia, että istaevoneihin lukeutui kimbrien heimo. On kuitenkin esitetty, että kimbrit olisivat korvanneet tekstissä jonkin toisen nimen. == Lähteet == *Tacitus: Germania. Suomentanut ja selitykset laatinut Tuomo Pekkanen. Gaudeamus, 2018. ISBN 978-952-495-490-7 === Viitteet === Luokka:Germaaninen mytologia Luokka:Germaaniheimot
Australian ralli 2000

Australian ralli 2000 (virallisesti 13. Telstra Rally Australia) oli Rallin MM-sarjan kauden 2000 13. osakilpailu, joka ajettiin 9.–12. marraskuuta 2000. Kilpailussa oli 21 erikoiskoetta. Erikoiskokeiden yhteispituus oli . Tommi Mäkinen hylättiin, koska auton turboahdin ei ollut homologaation mukainen. Tämän seurauksena valmistajien mestaruuden voitti Michelinin renkailla ajanut Peugeot. Virkailijoiden mukaan Mäkinen ei saanut suorituskykyetua osasta eikä jatkotoimenpiteitä tarvittu. Kuljettajien sarjassa Grönholmin johto Burnsiin nousi yhdeksään pisteeseen. == Tulokset == Sija Kuljettaja Kartanlukija Auto Aika Ero Pisteet 1\. Marcus Grönholm Timo Rautiainen Peugeot 206 WRC 3:43.57,2 10 2\. Richard Burns Robert Reid Subaru Impreza WRC 2000 3:43.59,9 +2,7 6 3\. François Delecour Daniel Grataloup Peugeot 206 WRC 3:45.30,6 +1.33,4 4 4\. Kenneth Eriksson Staffan Parmander Hyundai Accent WRC 3:46.17,8 +2.20,6 3 5\. Tapio Laukkanen Kaj Lindström Ford Focus RS WRC 00 3:46.28,1 +2.30,9 2 6\. Toni Gardemeister Paavo Lukander Seat Cordoba WRC 3:46.46,5 +2.49,3 1 Lähde:2000 Rally Australia Lähde:2000 Rally Australia Lähde:2000 Rally Australia Lähde:2000 Rally Australia Lähde:2000 Rally Australia Lähde:2000 Rally Australia Lähde:2000 Rally Australia == Muuta == * Markko Märtinin ensimmäinen kilpailu Subarulla. == Lähteet == == Aiheesta muualla == * Rally- Maps.com, erikoiskokeet kartalla Luokka:MM-rallikausi 2000 Luokka:Australian ralli
Australian ralli 2001

Australian ralli 2001 (virallisesti 14. Telstra Rally Australia) oli Rallin MM-sarjan kauden 2001 13. osakilpailu, joka ajettiin 1.–4. marraskuuta 2001. Kilpailussa oli 21 erikoiskoetta ja keskuspaikka oli Perthissä. Kilpailun voitti hallitsevat mestarit Grönholm ja Rautiainen. Richard Burns sijoittui toiseksi, Colin McRae viidenneksi ja Tommi Mäkinen kuudenneksi. Tämän myötä kolme kuljettajaa Burns, McRae ja Mäkinen olivat kahden pisteen päässä toisistaan kuljettajien MM-sarjassa ennen kauden päättävää Ison-Britannian rallia. == Tulokset == Sija Kuljettaja Kartanlukija Auto Aika Ero Pisteet 1\. Marcus Grönholm Timo Rautiainen Peugeot 206 WRC 3:17.01,3 10 2\. Richard Burns Robert Reid Subaru Impreza WRC 2001 3:17.41,7 +40,4 6 3\. Didier Auriol Denis Giraudet Peugeot 206 WRC 3:18.21,4 +1.20,1 4 4\. Harri Rovanperä Risto Pietiläinen Peugeot 206 WRC 3:18.32,2 +1.30,9 3 5\. Colin McRae Nicky Grist Ford Focus RS WRC 01 3:18.41,3 +1.40,0 2 6\. Tommi Mäkinen Timo Hantunen Mitsubishi Lancer WRC 3:20.04,0 +3.02,7 1 Lähde:2001 Rally Australia Lähde:2001 Rally Australia Lähde:2001 Rally Australia Lähde:2001 Rally Australia Lähde:2001 Rally Australia Lähde:2001 Rally Australia Lähde:2001 Rally Australia == Muuta == * Didier Auriolin viimeinen palkintokorokesija. == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2001 Luokka:Australian ralli
Australian ralli 2002

Australian ralli 2002 (virallisesti 15. Telstra Rally Australia) oli Rallin MM-sarjan kauden 2002 13. osakilpailu, joka ajettiin 31. lokakuuta.–3. marraskuuta 2002. Kilpailussa oli 24 erikoiskoetta. Kilpailun voitti kaksikko Marcus Grönholm ja Timo Rautiainen. Viimeisenä päivänä Harri Rovanperä Voitto Silanderin kanssa nousi Petter Solbergin ohi ja ajoivat Peugeotille kauden kahdeksannen kaksoisvoiton. Tommi Mäkinen hylättiin kun katsastuksessa auto todettiin alipainoiseksi. == Tulokset == Sija Kuljettaja Kartanlukija Auto Aika Ero Pisteet 1\. Marcus Grönholm Timo Rautiainen Peugeot 206 WRC 3:35.56,5 10 2\. Harri Rovanperä Voitto Silander Peugeot 206 WRC 3:36,53,8 +57,3 6 3\. Petter Solberg Phil Mills Subaru Impreza WRC 2002 3:37.25,2 +1.28,7 4 4\. Carlos Sainz Luis Moya Ford Focus RS WRC 02 3:39.05,5 +3.09,0 3 5\. Markko Märtin Michael Park Ford Focus RS WRC 02 3:42.18,0 +6.21,5 2 6\. Toni Gardemeister Paavo Lukander Škoda Octavia WRC 3:43.08,1 +7.11,6 1 Lähde:2002 Rally Australia Lähde:2002 Rally Australia Lähde:2002 Rally Australia Lähde:2002 Rally Australia Lähde:2002 Rally Australia Lähde:2002 Rally Australia Lähde:2002 Rally Australia == Lähteet == Luokka:MM-rallikausi 2002 Luokka:Australian ralli
Cara Mia (Reino Nordinin albumi)

Cara Mia on suomalaisen laulaja-näyttelijä Reino Nordinin 8. helmikuuta 2019 digitaalisesti julkaistu kolmas sooloalbumi. Albumilta ennakkoon julkaistujen singlejen striimimäärien myötä albumi saavuttiin ennakkoon kultalevyrajan. Albumista julkaistaan 200 kappaleen CD-painos sekä 50 kappaleen (25 mustaa ja 25 punaista) vinyylipainos 29. maaliskuuta 2019. Mustasta vinyylistä otettiin myöhemmin 40 kappaleen lisäpainos, ensimmäisen myytyä nopeasti loppuun. == Kappaleet == == Lähteet == == Aiheesta muualla == * Reino Nordin kertomassa albumista Ylex Aamu -radio-ohjelmassa Luokka:Vuoden 2019 albumit Luokka:Suomalaiset popalbumit
Walesin ralli 2000

Ison-Britannian ralli 2000 (virallisesti 56. Network Q Rally of Great Britain) oli Rallin MM-sarjan kauden 2000 14. ja viimeinen osakilpailu, joka ajettiin 23.−26. marraskuuta 2000. Kilpailussa oli 17 erikoiskoetta. Erikoiskokeiden yhteispituus oli . Kilpailu ajettiin vetisissä olosuhteissa. Kilpailussa toiseksi sijoittunut Marcus Grönholm varmisti kuljettajien maailmanmestaruuden ennen Richard Burnsia. Ennen kauden alkua Grönholmin ei ollut tarkoitus ajaa koko kautta, mutta alkukauden menestyksen myötä Peugeot muutti suunnitelmaansa ja hän ajoi kauden jokaisessa kilpailussa. Peugeot varmisti valmistajien mestaruuden Australian rallissa. == Tulokset == Sija Kuljettaja Kartanlukija Auto Aika Ero Pisteet 1\. Richard Burns Robert Reid Subaru Impreza WRC 2000 3:43.01,9 10 2\. Marcus Grönholm Timo Rautiainen Peugeot 206 WRC 3:44.07,5 +1.05,6 6 3\. Tommi Mäkinen Risto Mannisenmäki Mitsubishi Lancer Evo VI 3:44.16,9 +1.15,0 4 4\. Carlos Sainz Luis Moya Ford Focus RS WRC 00 3:44.35,4 +1.33,5 3 5\. Juha Kankkunen Juha Repo Subaru Impreza WRC 2000 3:44.48,8 +1.46,9 2 6\. François Delecour Daniel Grataloup Peugeot 206 WRC 3:44.50,4 +1.48,5 1 Lähde:Wales Rally GB 2000 Lähde:Wales Rally GB 2000 Lähde:Wales Rally GB 2000 Lähde:Wales Rally GB 2000 Lähde:Wales Rally GB 2000 Lähde:Wales Rally GB 2000 Lähde:Wales Rally GB 2000 == Muuta == * Juha Kankkusen viimeinen kilpailu Subarulla. * François Delecourin viimeinen kilpailu Peugeotilla. == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2000 Luokka:Walesin ralli
Walesin ralli 2001

Ison-Britannian ralli 2001 (virallisesti 57. Network Q Rally of Great Britain) oli Rallin MM-sarjan kauden 2001 14. ja viimeinen osakilpailu, joka ajettiin 22.−25. marraskuuta 2001. Kilpailussa oli 17 erikoiskoetta. Ennen kilpailua mestaruuteen oli mahdollisuus neljällä kuljettajalla, joista kaksi oli brittiläistä. Burns, McRae, Sainz ja Mäkinen olivat mukana kuljettajien mestaruuskilpailussa. Richard Burns ja Robert Reid voittivat mestaruuden Subarulla. Mäkinen ja McRae joutuivat keskeyttämään jo aikaisessa vaiheessa ja myöhemmin Sainz vedettiin kilpailusta. Grönholm ja Rovanperä ajoivat Peugeotille kaksoisvoiton, jonka myötä Peugeot voitti valmistajien maailmanmestaruuden toista vuotta peräkkäin. Tommi Mäkisen kartanlukijaksi tuli Kaj Lindström Risto Mannisenmäen loukattua selkänsä aikaisemmin kaudella. Ennen kilpailun alkua McRae johti kuljettajien MM-sarjaa 42 pisteellä, Mäkinen oli toisena pisteen päässä ja kolmantena Burns myös pisteen päässä. == Tulokset == Sija Kuljettaja Kartanlukija Auto Aika Ero Pisteet 1\. Marcus Grönholm Timo Rautiainen Peugeot 206 WRC 3:23.44,8 10 2\. Harri Rovanperä Risto Pietiläinen Peugeot 206 WRC 3:26.11,9 +2.27,1 6 3\. Richard Burns Robert Reid Subaru Impreza WRC 2001 3:27.00,2 +3.15,4 4 4\. Alister McRae David Senior Hyundai Accent WRC 3:30.33,6 +6.48,8 3 5\. Armin Schwarz Manfred Hiemer Škoda Octavia WRC 3:31.16,1 +7.31,3 2 6\. Kenneth Eriksson Staffan Parmander Hyundai Accent WRC 3:31.55,8 +8.11,0 1 Lähde:Wales Rally GB 2001 Lähde:Wales Rally GB 2001 Lähde:Wales Rally GB 2001 Lähde:Wales Rally GB 2001 Lähde:Wales Rally GB 2001 Lähde:Wales Rally GB 2001 Lähde:Wales Rally GB 2001 == Muuta == * Richard Burns varmisti uransa ensimmäisen maailmanmestaruuden. * Richard Burnsin ja Markko Märtinin viimeinen kilpailu Subarulla. * Tommi Mäkisen viimeinen kilpailu Mitsubishilla. * Didier Auriolin viimeinen kilpailu Peugeotilla. == Lähteet == == Aiheesta muualla == * Rally-Maps.com, erikoiskokeet kartalla Luokka:MM-rallikausi 2001 Luokka:Walesin ralli
Amegilla dawsoni

Amegilla dawsoni on Länsi-Australian kuivilla tasangoilla tavattava aitomehiläislaji. Aikuisia mehiläisiä tavataan vain heinäkuun ja syyskuun välisenä aikana niiden ravinnokseen käyttämien kasvien kukkiessa. Suurimman osan vuodesta ne viettävät toukkina pesäkoloissaan. Koloja rakentavat naaraat ja samalla paikalla voi olla tuhansia koloja. == Koko ja ulkonäkö == Aikuiset mehiläiset ovat pituudeltaan korkeintaan 20 millimetriä. Kooltaan ne kuuluvat Australian mehiläislajeista suurimpien joukkoon. Eri aikuisten urosten koko voi vaihdella voimakkaasti. Niiden naamassa on keltaista väritystä ja vatsassa punaisenruskeaa. Lajin naaraiden rintaa peittää valkoinen larvoitus. Urosten karvoitus on vaaleanruskeaa. ==Levinneisyys== Amegilla dawsoni-lajin mehiläisiä tavataan Länsi-Australiassa alueen luoteisosista Paynes Findiin etelässä. == Elinympäristö ja elintavat == Amegilla dawsoni-mehiläisiä tavataan kuivilla mutatasangoilla. Aikuisia mehiläisiä esiintyy vain heinäkuun ja syyskuun välisenä aikana, jolloin ne pölyttävät tuolloin kukkivia Trichodesma zeylanicum- ja Eremophila-kasveja. Muun vuoden mehiläiset viettävät toukkavaiheessa maakoloissa. Naaraat rakentavat pesäkolot. Mehiläiset asuvat koloissaan yksin, mutta rakentavat pesäkolonsa usein lähelle toisiaan. Paikoittan pesäkoloja saattaa olla samalla alueella jopa 10 000\. Aikuisista mehiläisistä koloja käyttävät vain naaraat, kun taas aikuiset urokset nukkuvat kasvillisuudessa. Urokset eivät rakenna pesäkoloja tai etsi ravintoa jälkikasvulle. Niiden ainut tehtävä on naaraiden hedelmöittäminen. Aikuisiksi kasvaneet mehiläiset tulevat ulos koloistaan talvella tai alkukeväästä. Urokset ilmaantuvat maan pinnalle hieman naraita aikaisemmin. Urokset pyrkivät parittelemaan naaraiden kanssa heti näiden tuöllessa ulos koloistaan. Kookkaamat urokset taistelevat kiivaasti toisiaan vastaan naaraiden kanssa paritellakseen, kun taas pienemmät koiraat tyytyvät usein vain pölyttämään kasveja. Suuri osa naaraista taistelevista koiraista saa surmansa ja parittelun jälkeen koko loppuvuoden jäljellä on lähes pelkästään naaraita. Pariteltuaan naaraat alkavat rakentaa omaa pesäkoloaan. Kovaan maahan kaivautuminen onnistuu kostuttamalla maata medellä. Koloa rakentaessa sen suulle muodostuu keko. Kololla on syvyyttä 15–30 senttimetriä ja sen pohjalla on kammio. Naaras tekee kammiosta sisältä vesitiiviin erittämällään vahalla ja täyttää sen tämän jälkeen medellä ja siitepölyllä, jonka päälle naaras laskee munan. Yhdessä kolossa voi olla seitsemän kammiota. Lopuksi naaras tukkii kolonsa mudalla ja tasoittaa sen keon. Kolon valmistuttua naaras kuolee. Munat kuoriutuvat muutamassa päivässä ja toukat käyttävät ravinnokseen kammion mettä ja siitepölyä. Ravinto on käytetty loppuun muutamassa viikossa, jolloin toukat ovat saavuttaneet koko mittansa. Tämän jälkeen toukat ovat liikkumatta kammiossaan seuraavan vuoteen saakka, jolloin ne viimein koteloituvat ja tulevat lopulta täysikasvuisiksi kaivautuen ulos kolostaan. ==Lähteet== Luokka:Aitomehiläiset
Hyvinkään keskustaajama

Hyvinkään keskustaajama on Hyvinkään keskustan ja muun muassa Hakalanmäen, Martin, Mustamännistön, Paavolan, Parantolan, Sahanmäen, Vehkojan, Vieremän ja Viertolan kaupunginosat käsittävä kaupunkialue. Keskustaajama ylettyy myös hieman Hausjärven puolelle. Sen väkiluku on 46 507 (2020), joista 45 742 asuu Hyvinkäällä ja 765 Hausjärvellä. Se on Suomen 17. suurin taajama, eli suurempi kuin esimerkiksi Porvoon, Mikkelin ja Kokkolan keskustaajamat. . Hyvinkään keskustaajamassa asuu noin 91 % hyvinkääläisistä ja se on melko tiheästi rakennettu, sillä suurin osa asukkaista asuu korkeintaan 2,5 kilometrin säteellä Hyvinkään rautatieasemasta. Keskustaajamaa halkovat Uudenmaankatu ja Hämeenkatu. Hyvinkään keskustaajama sijaitsee sekä Uudenmaan että Kanta-Hämeen alueilla, joten se on toinen Suomen kahdesta ainoasta taajamasta, jotka sijaitsee kahden eri maakunnan alueella. Hyvinkään keskustaajaman lisäksi vain Himangan kirkonkylä sijaitsee kahden eri maakunnan alueella. Myös Helsingin keskustaajama ulottui Itä-Uudenmaan puolelle ennen maakunnan lakkauttamista. Hyvinkään keskustaajamassa sijaitsee suurin osa kaupungin palveluista Hyvinkään sairaalaa, Sveitsin hiihtokeskusta ja lentokenttää lukuun ottamatta. Kaupunginosan palveluihin kuuluvat rautatieaseman lisäksi muun muassa Kauppakeskus Willa, Hyvinkään kirkko ja vanha kirkko, käräjäoikeus, Hyvinkään taidemuseo, Suomen rautatiemuseo sekä suurin osa kaupungin yrityksistä. == Lähteet == Luokka:Hyvinkää Luokka:Hyvinkään kaupunginosat Luokka:Hyvinkään taajamat Luokka:Suomen kuntakeskukset Luokka:Uudenmaan maakunnan taajamat
Mitä lapsesi tekisi

Mitä lapsesi tekisi on suomalainen visailuohjelma, jossa testataan, kuinka hyvin perhe tuntee oman lapsensa. Ohjelma perustuu brittiläiseen formaattiin What Would Your Kid Do?. Ohjelmaa juontaa Anni Hautala ja lasten kanssa visailee Ari Hursti. Ohjelman kolmella kierroksella vanhemmilta kysytään, mitä lapsesi tekisi tietyssä tilanteessa, kuten uskaltaako hän antaa madon eläimille tai söisikö lapsi karkkia salaa. Finaalikierrokselle pääsee eniten pisteitä saanut perhe. Finaalikierroksella ensin vanhemmilta, lopuksi lapselta kysytään monivalintakysymyksiä. Lapsi vastaa sanomalla a, b tai c. Oikein vastatessaan hän saa valita toisen kahdesta palkinnosta, esimerkiksi leikkisähköauton tai ulkomaanmatkan. ==Ensimmäinen tuotantokausi== Jakso Esityspäivä Katsojaluvut 1 19.03.2019 323 000 2 26.03.2019 248 000 3 02.04.2019 211 000 4 09.04.2019 202 000 5 16.04.2019 207 000 6 23.04.2019 176 000 7 07.05.2019 195 000 8 14.05.2019 171 000 9 21.05.2019 143 000 10 28.05.2019 199 000 == Lähteet == Luokka:2010-luvun suomalaiset kilpailuohjelmat Luokka:Visailuohjelmat Luokka:Nelosen televisio-ohjelmat
Paulo de Carvalho Neto

Paulo de Carvalho-Neto (10. syyskuuta 1923 Simão Dias, Sergipe, Brasilia – 17. elokuuta 2003) oli brasilialaissyntyinen, Yhdysvalloissa asunut ja espanjaksi kirjoittanut folkloristi ja kirjailija. Hän tuli 1980-luvulla tunnetuksi maagisen realismin tyylilajiin kuuluvilla romaaneillaan Setäni Atahualpa ja Suomi: muistelmia Paavo Virkkusesta. Muun muassa pyhimystaruja ja muuta Etelä- Amerikan kansanperinnettä psykoanalyysin keinoin tutkinut Carvalho-Neto vieraili Lahden kansainvälisessä kirjailijakokouksessa vuonna 1981, jolloin sen aiheena olivat myytit. Matka teki häneen niin suuren vaikutuksen, että muutamaa vuotta myöhemmin ilmestyi hänen romaaninsa Suomi. Se kertoo Paavo Virkkunen -nimisestä suomalaisnatsista ja alkoholistista, joka muuttaa 1950-luvun alkupuolella Brasiliaan, ryhtyy hyväntekijäksi ja yrittää murtaa maan väkivaltaista perinnettä vain joutuakseen itse sen uhriksi. Romaani ilmestyi Pentti Saaritsan suomentamana vuonna 1987. Saaritsa suomensi myös Carvalho-Neton veijariromaanin Setäni Atahualpa (WSOY 1981). ==Teoksia== *Diccionario del folklore ecuatoriano, 1969. *The Concept of Folklore, 1971. *Folklore and Psychoanalysis, 1972. *Setäni Atahualpa : uskomaton selkkaus maurien ja kristittyjen kesken Andeilla 20 vuosisadalla, kertojana ihmisten ja jumalien edessä Atahualpa Veljenpoika, runoilija todemman päälle. Romaani, WSOY 1981, suom. Pentti Saaritsa. ISBN 9510072664. *Suomi: muistelmia Paavo Virkkusesta. Romaani, WSOY 1987, suom. Pentti Saaritsa. ISBN 9510146625. ==Lähteet== Luokka:Espanjankieliset kirjailijat Luokka:Brasilialaiset kirjailijat Luokka:Folkloristit Luokka:Vuonna 1923 syntyneet Luokka:Vuonna 2003 kuolleet
Närpiön Puu ja Metalli

Ab Närpes Trä & Metall – Oy Närpiön Puu ja Metalli eli NTM on Pohjanmaan rannikon Närpiössä toimiva konepajayritys, joka on erikoistunut jäteautojen rakentamiseen. Se on valmistaja alalla, jota NTM:n lisäksi Euroopassa hallitsevat saksalaiset, ruotsalaiset ja alankomaalaiset yritykset. Lähes 600 henkeä työllistävä NTM valmistaa myös perävaunuja. Noin 80 prosenttia tuotannosta menee vientiin. ==Lähteet== Luokka:Närpiö Luokka:Suomalaiset metalliteollisuusyhtiöt
Asuntokaupat sokkona

Asuntokaupat sokkona on suomalainen tositelevisio-ohjelma, jota esittää Nelonen. Ohjelmassa kymmenen rohkeaa sinkkua, perhettä ja pariskuntaa antavat säästönsä myyntineuvottelijalle sekä sisustusarkkitehdille, jotka etsivät sillä rahalla sopivan asunnon. Ohjelma perustuu tanskalaiseen formaattiin Buying Blind. Ohjelmaa juontaa Ellen Jokikunnas, myyntikauppiaana toimii Andrei Koivumäki sekä sisustusarkkitehtina Essi Nádor. == Jaksot == Ensimmäinen tuotantokausi Jakso Esityspäivä Katsojaluvut 1 01.04.2019 195 000 2 08.04.2019 189 000 3 15.04.2019 117 000 4 22.04.2019 209 000 5 29.04.2019 165 000 6 06.05.2019 125 000 7 13.05.2019 206 000 8 20.05.2019 147 000 9 27.05.2019 84 000 10 03.06.2019 194 000 == Lähteet == Luokka:2010-luvun suomalaiset tositelevisiosarjat Luokka:Nelosen televisio-ohjelmat
Urpiaiset

Urpiaiset (Acanthis) on peippojen (Fringillidae) heimoon kuuluva lintusuku. BirdLife Suomi luokittelee siihen kaksi lajia, urpiaisen (A. flammea) ja tundraurpiaisen (A. hornemanni). Joissakin muissa lähteissä siihen luetaan myös kolmas laji ruskourpiainen (A. cabaret), jota Birdlife Suomi sekä Lajitietokeskus kuitenkin pitävät urpiaisen alalajina. == Lähteet == Luokka:Peipot
Afrikanhempot

Afrikanhempot (Crithagra) on peippojen (Fringillidae) heimoon kuuluva lintusuku. Siihen kuuluu 37 lajia, joita tavataan Afrikasta ja Arabiasta. Afrikanhempot on aiemmin luettu keltahemppoihin (Serinus). == Lähteet == Luokka:Peipot
First Sensibility

First Sensibilty on eteläkorealaisen poikabändi B.A.P ensimmäinen albumi. Se julkaistiin lokakuussa 2014. == Kappaleet == # # # # # # # # # # # # # == Lähteet == Luokka:Eteläkorealaiset popalbumit Luokka:Vuoden 2014 esikoisalbumit
Bleekeria

Bleekeria on tuulenkalojen (Ammodytidae) heimoon kuuluva kalasuku. Sen lajeja elää kotoperäisenä Intian valtamerellä ja Tyynimerellä. == Lajit == Suku sisältää seuraavat 8 lajia: * Bleekeria albicauda Psomadakis, Yoshinaga, Wah & Ida, 2021 * Bleekeria estuaria Randall & Ida, 2014 * Bleekeria kallolepis Günther, 1862 * Bleekeria mitsukurii Jordan & Evermann, 1902 * Bleekeria murtii Joshi, Zacharia & Kanthan, 2012 * Bleekeria nigrilinea Psomadakis, Yoshinaga, Wah & Ida, 2021 * Bleekeria profunda Randall & Ida, 2014 * Bleekeria viridianguilla (Fowler, 1931) == Lähteet == Luokka:Tuulenkalat
Hand (suku)

Hand on ruotsalainen aatelissuku, joka on introdusoitu Ruotsin ritarihuoneelle numerolla 59. Adelsvapen-Wiki – Hand Suvun kantaisä on asemies Peder Håkansson. ==Lähteet== Luokka:Ruotsin aateli
Ljubov spasjot mir

Ljubov spasjot mir () on venäläisen laulaja Vera Brežneva’n ensimmäinen albumi. Se julkaistiin 2010. == Kappaleet == # Ljubov spasjot mir # Nirvana # Ja zdes # Jesli budeš smelei # Zadušu # Ja ne igraju # Ljubov v bolšom gorode # Lepestkami sljoz (mukana Dan Balan) # Ne begi za mnoi # Pronto (mukana Potap) # Sexy bambina # Nirvana (Dj Nil Remix) # Ljubov spasjot mir (Vengerov & Fedoroff Remix) == Arvostelut == * InterMedia == Lähteet == Luokka:Venäläiset popalbumit Luokka:Vuoden 2010 esikoisalbumit
Sini Helminen

Sini Helminen (s. 1987 Hollola) on suomalainen kirjailija. Päivätyönään Helminen toimii kirjastonhoitajana ja kirjavinkkarina Helsingin kaupunginkirjastossa. Helminen on käynyt Lahden yhteiskoulun lukion. Hän on valmistunut maisteriksi kirjallisuustieteestä Helsingin yliopistosta. Helminen on kirjoittanut itsenäisistä osista koostuvan neliosaisen nuortenkirjasarjan Väkiveriset. Teokset ammentavat suomalaisesta kansanperinteestä ja ovat tyylilajiltaan reaalifantasiaa. Helmisen urbaania fantasiaa, kauhua ja romantiikkaa sekoittava Hurme aloitti Lujaverinen-trilogian. Trilogian ensimmäinen osa oli Kuvastaja-palkintoehdokas 2022. Toinen osa, Sysi, valittiin Topelius-palkintoehdokkaaksi 2022. == Teokset == ;Väkiveriset * Kaarnan kätkössä. Helsinki: Myllylahti, 2017. ISBN 9789522027955. * Kiven sisässä. Helsinki: Myllylahti, 2017. ISBN 9789522028488. * Veden vallassa. Helsinki: Myllylahti, 2018. ISBN 9789522029010. * Maan povessa. Helsinki: Myllylahti, 2019. ISBN 9789522029881. ;Lujaverinen * Hurme. Helsinki: Myllylahti, 2021. ISBN 9789523561809. * Sysi. Helsinki: Myllylahti, 2022. ISBN 9789523562806. * Kalma. Helsinki: Myllylahti, 2023 * == Lähteet == Luokka:Suomalaiset lasten- ja nuortenkirjailijat Luokka:Vuonna 1987 syntyneet Luokka:Elävät henkilöt
Bååt

Bååt on vanha keskiajalta peräisin oleva ruotsalainen rälssi- ja aatelissuku, joka on introdusoitu Ruotsin ritarihuoneelle numeroilla 3 Adelsvapen-Wiki - Bååt nr.3 ja 169 Adelsvapen-Wiki - Bååt nr.169 sekä vapaaherrallisena haarana numerolla 12. Adelsvapen-Wiki - Bååt nr.12 ==Suvun jäseniä== *Peder Joninpoika (k. n. 1342) ritari, valtaneuvos ja Viipurin linnan päällikkö. *Erengisle Sunenpoika (Bååt) (k. 1392), ruotsalainen ritari ja Orkneysaarten jaarli. ==Lähteet== Luokka:Ruotsin aateli
Ijimaia

Ijimaia on nuijapäiden (Ateleopodidae) heimoon kuuluva kalasuku. Sukuun kuuluu FishBasen mukaan 5 lajia. == Lajit == * Ijimaia antillarum (Howell-Rivero, 1935) * Ijimaia dofleini (Sauter, 1905) * Ijimaia fowleri (Howell-Rivero, 1935) * Ijimaia loppei (Roule, 1922) * Ijimaia plicatellus (C. H. Gilbert, 1905) == Lähteet == Luokka:Nuijapääkalat
Aetomylaeus

Aetomylaeus on kotkarauskujen (Myliobatidae) heimoon kuuluva rustokalasuku. Siihen luokitellaan kuuluvaksi seuraavat seitsemän lajia: * Aetomylaeus asperrimus (Gilbert, 1898) * Aetomylaeus bovinus (Geoffroy Saint-Hilaire, 1817) – juovakotkarausku * Aetomylaeus caeruleofasciatus (White, Last & Baje, 2015) * Aetomylaeus maculatus (Gray, 1834) * Aetomylaeus milvus (Müller & Henle, 1841) * Aetomylaeus nichofii (Bloch & Schneider, 1801) * Aetomylaeus vespertilio (Bleeker, 1852) – kuviokotkarausku == Lähteet == * Lajien suomenkieliset nimet: === Viitteet === Luokka:Rauskut
INAM

Mosambikin kansallinen ilmatieteen laitos (lyhennys INAM, ) on Mosambikin valtiollinen sääpalveluja tarjoava virasto. Se toimii paikallisen liikenne- ja viestintäministeriön alaisuudessa. INAMin pääkonttori sijaitsee pääkaupunki Maputossa, jonka lisäksi virastolla on kolme alueellista sääpalvelukeskusta (Nampulan, Sofalan ja Gazan maakunnissa). Säähavaintojen teko Mosambikissa aloitettiin vuonna 1883. Vuonna 1908 perustettiin Mosambikin sääpalvelu (SMM, ), josta tuli vuonna 1989 nykyinen Mosambikin kansallinen ilmatieteellinen laitos (INAM). INAM ylläpitää koko Mosambikin kattavaa säähavaintojärjestelmää maan pinnalla olevine havaintoasemineen (esimerkiksi sade-, maataloussää-, ilmasto-, sää- ja lentosääasemat) ja muutamine radioluotausasemineen. Järjestelmään kuuluu myös kaukomittauksia tekeviä mittalaitteita kuten joitain säätutkia. INAM vastaanottaa lisäksi muun muassa eurooppalaisen geostationäärisen Meteosat-sääsatelliitin aineistoa 15 minuutin välein. Maailmanpankin ja YK:n GFDRR-ohjelman (Global Facility for Disaster Reduction and Recovery) tekemä yhteenveto Eteläisen Afrikan kehitysyhteisön jäsenmaiden (SADC-maiden) hydrometeorologisten palvelujen vallitsevasta tilanteesta (2021) totesi Mosambikin meteorologisen palvelun olevan vertailun vaatimattomimpia, "perustasoista" (basic level). Arvion mukaan maan tulisi vahvistaa hydrometeorologisia ja ennakkovaroituspalvelujaan vuoteen 2030 mennessä, ja mikäli mahdollista jo 2025 mennessä. ==Lähteet== ==Aiheesta muualla== *INAMin kotisivut (inam.gov.mz) *Tuoreimmat varoitukset (inam.gov.mz) *Tuoreita METAR- lentosäähavaintoja ja TAF-lentosääennusteita Mosambikista (INAMin sääasemia): Beiran lentoasema (FQBR). Klikkaamalla karttaa voit siirtyä toiselle lentoasemalle (allmetsat.com) Luokka:Mosambikin tiede ja tekniikka Luokka:Kansalliset ilmatieteelliset laitokset
Tukholman keskusta

Tukholman keskusta on kaupungin keskusta Tukholmassa, Ruotsissa. Koko Tukholman kaupunki on myös Tukholman metropolialueen keskus. Tukholman keskusta on vuodesta 2007 lähtien jaettu neljään kaupunginosa-alueeseen: Kungsholmeniin, Södermalmiin, Norrmalmiin ja Östermalmiin. Ennen vuotta 2007 Tukholman keskusta jaettiin viiteen eri kaupunginosa-alueeseen: Katarina- Sofian kaupunginosa-alueeseen, Kungsholmenin kaupunginosa-alueeseen, Maria- Gamla Stanin kaupunginosa-alueeseen, Norrmalmin kaupunginosa-alueeseen ja Östermalmin kaupunginosa-alueeseen. Södermanlandin ja Upplannin historiallisten maakuntien välinen raja jakaa Tukholman keskustan kahteen osaan. Tämä raja on puhtaasti historiallinen eikä sillä ole mitään hallinnollista merkitystä. == Tukholman alueet == Alue Pinta-ala (ha) Asukasluku (31.12.2007) Asukastiheys (as./ha) Kaupunginosa-alue Maakunta Djurgården 290 788 3 Östermalm Uplanti Fredhäll 38 4 958 130 Kungsholmen Uplanti Gustav Vasa 80 12 911 161 Norrmalm Uplanti Gärdet 459 18 158 40 Östermalm Uplanti Hedvig Eleonora 58 10 387 179 Östermalm Uplanti Hjorthagen- Värtahamnen 174 2 225 13 Östermalm Uplanti Jakob 62 201 3 Norrmalm Uplanti Klara 71 1 597 22 Norrmalm Uplanti Kristineberg 63 5 572 88 Kungsholmen Uplanti Kungsholm 107 18 465 173 Kungsholmen Uplanti Lilla Essingen 23 4 519 196 Kungsholmen Uplanti Mariatorget 62 14 099 227 Maria-Gamla stan Södermanland Marieberg 66 2 700 41 Kungsholmen Uplanti Mellersta Högalid 54 9 914 184 Maria-Gamla stan Södermanland Norra Adolf Fredrik 19 3 816 201 Norrmalm Uplanti Norra Johannes 66 9 043 137 Norrmalm Uplanti Norra Högalid 65 13 166 203 Maria-Gamla stan Södermanland Norra Sofia 58 7 721 133 Katarina- Sofia Södermanland Oscars Kyrka 116 15 271 132 Östermalm Uplanti Reimersholme- Långholmen 52 2 349 45 Maria-Gamla stan Södermanland Roslagstull 9 2 713 301 Norrmalm Uplanti Stadshagen 63 2 258 36 Kungsholmen Uplanti Stora Essingen 72 3 954 55 Kungsholmen Uplanti Storkyrkan 42 3 017 72 Maria-Gamla stan Södermanland Stureplan-Lärkstaden 71 8 104 114 Östermalm Uplanti Södra Adolf Fredrik 35 3 703 106 Norrmalm Uplanti Södra Hammarbyhamnen 125 10 615 85 Katarina-Sofia Södermanland Södra Högalid 72 4 155 58 Katarina-Sofia Södermanland Södra Johannes 15 2 011 134 Norrmalm Uplanti Södra Sofia 74 11 015 149 Katarina-Sofia Södermanland Södra Station 18 4 844 269 Katarina-Sofia Södermanland Tekniska Högskolan 156 3 442 22 Östermalm Uplanti Universitetet 476 3 131 7 Östermalm Uplanti Västra Katarina 85 13 220 156 Katarina-Sofia Södermanland Västra Matteus 84 14 272 170 Kungsholmen Uplanti Östra Katarina 85 19 855 234 Katarina-Sofia Södermanland Östra Matteus 51 12 325 242 Kungsholmen Uplanti Östra Sankt Göran 53 14 079 266 Kungsholmen Uplanti Yhteensä 3 577 296 323 83 == Katso myös == * Tukholman city * Tukholman keskustan rautatieasema == Lähteet == Luokka:Tukholman maantiede
Meskheti

Meskheti () on vuoristoinen alue Lounais-Georgiassa. ==Historia== Mushkeina ja Mosinikkeina tunnetut heimot olivat alueen ensimmäisiä asiakkaita. 900-luvulla ja 1400-luvulla alue oli osa Georgian kuningaskuntaa. 1500-luvulla se oli itsenäinen Samtskhen ruhtinaskunta, kunnes Osmanien valtakunta miehitti sen. Nykään se on osa Samtskhe-Džavakhetin aluetta. ==Väestö== ===Georgialaiset=== Meskhetin alkuperäisasukkaat, meskhetiläiset ovat georgialaisten alaryhmä. Meskhetiläiset puhuvat Meskhetin murretta, joka on georgian kielen murre. He ovat pääasiassa ortodokseja. ===Meskhetinturkkilaiset=== Meskhetinturkkilaiset ovat alueen entisiä asukkaita. Heidät pakkosiirrettiin Keski-Aasiaan vuonna 1944. Luokka:Georgian historialliset maakunnat Luokka:Samtskhe-Džavakheti
Gädda (suku)

Gädda on Smålannista lähtöisin oleva ruotsalainen aatelissuku, joka tunnetaan 1400-luvun loppupuolelta ja on introdusoitu Ruotsin ritarihuoneelle numerolla 27. Suku sammui vuonna 1508. Vaakuna: Gädda-suku käytti niin sanottua puhuvaa vaakunaa hauen esiintyessä suvun vaakunakilvessä. Luokka:Ruotsin aateli
Mitkä häät!

Mitkä häät! (A Wedding) on Robert Altmanin tuottama ja ohjaama yhdysvaltalainen komediaelokuva vuodelta 1978. Altman on myös yksi elokuvan käsikirjoittajista John Considinen, Patricia Resnickin ja Allan Nichollsin rinnalla. == Juoni == Altmanille tyypillisessä polveilevassa ja limittäisistä tragikoomisista kohtauksista muodostuvassa tarinassa kohtaavat upporikas sulhasen suku, Sloanit, ja äkkirikastunut morsiamen suku, Brennerit. Elokuva seuraa vuorokauden ajan kaikkiaan 48 henkilöhahmosta muodostuvaa hääseuruetta kirkossa ja häätalossa. == Rooleissa == == Vastaanotto == Helsingin Sanomien Matti Salo piti elokuvaa tuoreeltaan Altmanin siihenastisista ohjauksista ehkä helpoiten lähestyttävänä, huolimatta sen valtavasta henkilögalleriasta ja paikoin karkeasta näyttelijäntyöstä. Tyylillisesti Salo kuvaa häätarinaa farssin, melodraaman ja satiirin sekoitukseksi. Carol Burnett oli sivuosastaan Golden Globe -ehdokkaana ja Altman ohjauksestaan Bafta-ehdokkaana. == Lähteet == Luokka:Vuoden 1978 yhdysvaltalaiset elokuvat Luokka:Robert Altmanin ohjaamat elokuvat Luokka:Yhdysvaltalaiset komediaelokuvat
Rääf i Finland

Rääf i Finland on Liedon Raukkalasta lähtöisin oleva vanha aatelissuku, joka on introdusoitu Ruotsin ritarihuoneelle numerolla 58. Adelsvapen-Wiki - Rääf i Finland ==Lähteet== Luokka:Ruotsin aateli Luokka:Suomalaiset aatelissuvut
Turvakaari

Turvakaari on ajoneuvon turvarakenne, jonka tarkoitus on pitää matkustamon selviytymistila riittävän suurena ajoneuvon mahdollisen kaatumisen tai ympäriajon aikana. Yksinkertaisimmillaan tällainen rakenne on teräsputkesta muotoiltu kaari, joka on yhdistetty molemmista päistään ajoneuvon runkoon. Monimutkaisemmissa rakenteissa käytetään nimitystä turvakehikko. Nämä ovat täysin passiivisia rakenteita. Samaan tarkoitukseen on kehitetty myös automaattisesti toimivia aktiivisia järjestelmiä, kuten ROPS. Tiedosto:Jeep CJ-7 red open Potomac Maryland 3.jpg|Jeepin turvakaari Tiedosto:1956 Triumph TR3 49605392737.jpg|1956 Triumphin turvakaari Tiedosto:1956 Triumph TR3 instrument panel 49605139701.jpg|1956 Triumphin turvakaari Tiedosto:Green trim including the roll over bar. - Flickr - exfordy.jpg|Vihreä turvakaari Caterham-autossa Tiedosto:' 89 - Una Mazda MX5 cabrio con rollbar in caso di ribaltamento.jpg|Turvakaari Mazdassa Tiedosto:1981 AMC Eagle Sundancer 4WD convertible 2014-AMO-NC-d.jpg|Avoauton turvakaari Tiedosto:BMW 1 - Scheffler Safety Cage.JPG|Turvakehikko BMW-auton sisällä. Tiedosto:Überrollkäfig EMS.jpg|Irrallinen punainen turvakehikko. Tiedosto:2008 12 04 Essen 103340 (3094759294).jpg|Turvakehikko näkyy auton takaikkunasta. Tiedosto:Elon Musk's Tesla Roadster (40143096241).jpg|Turvakaari näkyy avaruuspukuisen nuken kypärän takana. == Historia == Moottoriurheilussa ei aina ole käytetty turvakaaria, mutta esimerkiksi 1970-luvun ralliautoissa alkoi näkyä B-pilarin kohdalla käytetty kaari. Nämä kehittyivät A-pilarin kohdalla käytettyihin putkiin ja edelleen monimutkaisempiin rakenteisiin. Turvakehikkoja opittiin hyödyntämään 1980-luvulla myös korin jäykistämiseen. ==Katso myös== * Ympäriajosuojausjärjestelmä * Turvaohjaamo == Lähteet == * ===Viitteet=== Luokka:Liikenneturvalaitteet
Walesin ralli 1998

Ison-Britannian ralli 1998 (virallisesti 54. Network Q Rally of Great Britain) oli Rallin MM-sarjan kauden 1998 13. ja viimeinen osakilpailu, joka ajettiin 22.−24. marraskuuta. Kilpailussa oli 28 erikoiskoetta. Kaudelle 1998 aiemmin RAC-rallina tunnettu kilpailu nimettiin Ison-Britannian ralliksi. Kilpailussa nähtiin keskeytyksien aiheuttamaa draamaa, kun Carlos Sainz keskeytti vain vähän ennen maalia. Tämän myötä Tommi Mäkinen varmisti kolmannen peräkkäisen mestaruutensa vaikka oli keskeyttänyt kilpailussa aikaisemmin. Mitsubishi myös varmisti ensimmäisen valmistajien mestaruutensa. == Tulokset == Sija Kuljettaja Kartanlukija Auto Aika Ero Pisteet 1\. Richard Burns Robert Reid Mitsubishi Carisma GT Evo IV 3:50.30,6 10 2\. Juha Kankkunen Juha Repo Ford Escort WRC 3:54.17,1 +3.46,5 6 3\. Bruno Thiry Stéphane Prévot Ford Escort WRC 3:55.58,1 +5.27,5 4 4\. Grégoire De Mévius Jean-Marc Fortin Subaru Impreza WRC 97 3:58.25,4 +7.54,8 3 5\. Sebastian Lindholm Jukka Aho Ford Escort WRC 3:58.46,2 +8.15,6 2 6\. Harri Rovanperä Risto Pietiläinen Seat Cordoba WRC 4:01.03,9 +10.33,3 1 Lähde:Wales Rally GB 1998 Lähde:Wales Rally GB 1998 Lähde:Wales Rally GB 1998 Lähde:Wales Rally GB 1998 Lähde:Wales Rally GB 1998 Lähde:Wales Rally GB 1998 Lähde:Wales Rally GB 1998 == Muuta == * Tommi Mäkinen varmisti uransa kolmannen maailmanmestaruuden. * Richard Burnsin viimeinen kilpailu Mitsubishilla. * Juha Kankkusen ja Bruno Thiryn viimeinen kilpailu Fordilla. * Bruno Thiryn viimeinen palkintokorokesija. == Lähteet == Luokka:MM-rallikausi 1998 Luokka:Walesin ralli
Walesin ralli 1999

Ison-Britannian ralli 1999 (virallisesti 55. Network Q Rally of Great Britain) oli Rallin MM-sarjan kauden 1999 14. ja viimeinen osakilpailu. Kilpailu ajettiin 21.−23. marraskuuta ja siinä oli 22 erikoiskoetta. Burns voitti kilpailun Kankkusen ajaessa toiseksi ja Subaru saavutti kauden kolmannen kaksoisvoittonsa. Rovanperä ajoi kilpailussa Seatille kauden toisen palkintopallisijoituksen. Mäkinen joutui keskeyttämään moottorin ylikuumenemiseen. == Tulokset == Sija Kuljettaja Kartanlukija Auto Aika Ero Pisteet 1\. Richard Burns Robert Reid Subaru Impreza WRC 99 3:53.44,2 10 2\. Juha Kankkunen Juha Repo Subaru Impreza WRC 99 3:55.31,5 +1.47,3 6 3\. Harri Rovanperä Risto Pietiläinen Seat Cordoba WRC Evo2 3:58.39,5 +4.55,3 4 4\. Bruno Thiry Stéphane Prévot Škoda Octavia WRC 4:02.11,7 +8.27,5 3 5\. Freddy Loix Sven Smeets Mitsubishi Carisma GT Evo 6 4:03.19,5 +9.35,3 2 6\. Thomas Rådström Gunnar Barth Ford Focus RS WRC 99 4:03.47,5 +10.03,3 1 Lähde:Wales Rally GB 1999 Lähde:Wales Rally GB 1999 Lähde:Wales Rally GB 1999 Lähde:Wales Rally GB 1999 Lähde:Wales Rally GB 1999 Lähde:Wales Rally GB 1999 Lähde:Wales Rally GB 1999 == Muuta == * Thomas Rådströmin viimeinen kilpailu Fordilla. == Lähteet == Luokka:MM-rallikausi 1999 Luokka:Walesin ralli
Ahéméjärvi

Ahéméjärvi on Beninin toiseksi suurin järvi, jonka pinta-ala on 78 km² kuivalla kaudella. Pinta-ala laajenee sataan neliökilometriin sateisella kaudella. Järvi on 24 kilometriä pitkä ja leveys keskimäärin 3,6 km. Couffojoki laskee järven soistuneeseen pohjoispäähän, kun taas 10 kilometriä pitkä Aho-kanava yhdistää järven eteläpään Atlantin rannikolla sijaitsevaan Grand-Popon laguuniin. Tämä kanava virtaa etelään kostean kauden aikana, mutta kääntää suuntaa kuivalla kaudella, mikä aiheuttaa suolapitoisuuden kasvun järven eteläosassa. Pedah ja Ayizo ovat Ahémé-järven rannalla asuvat kaksi suurinta etnistä ryhmää. Kalastus ja maatalous ovat alueen tärkeimmät elinkeinot. Järvessä on 71 kirjattua kalalajia. Alemman Couffon, Ahéméjärven, Aho-kanavan ja rannikon laguunin soiden muodostama 47 500 hehtaarin laajuinen seutu on nimetty Ramsar-alueeksi, ja se on tärkeä lintualue. == Kuvia == File:Pont de Guézin dans la commune de Comé sur le lac Ahémé.jpg|Togo-Nigeria- valtatie RNIE 1 kulkee järven eteläpäästä. File:View to lake Ahémé.jpg|Näkymä Ahéméjärvelle valtatieltä koilliseen. File:Pirogues garées en bordure du Lac Ahémé..jpg|Dekanmeyn kylän rantaa, jossa afrikkalaisia ruuhia. == Lähteet == Luokka:Beninin järvet